35 
Størrelser, hvilket vi kom til Kundskab om ved vore Trawlinger 
og Skrabninger, idet Trawlen blev fyldt med saadanne Sten og 
flere Gange helt itureves. Vi maatte derfor tilsidst fuldstændig 
indstille Trawlingerne for ikke at forlise alle Apparaterne, og 
vi fiskede da med store Svabere, som slæbtes hen over Bunden. 
Faunaen var temmelig rig, og Udbyttet bestod af Slange¬ 
stjerner , Søpalmer , Havedderkopper , Søpindsvin , Orme, 
Bryozoer, o. s. v. 
Dag gik efter Dag, og vor Taalmodighed blev sat paa en 
haard Prøve. Endnu den 30. Juli om Middagen vare vi 35 
Mil fra Cap Stewart og havde ligget omtrent paa samme Plet 
i fire Dage; men heldigvis begyndte det nu at dages for os. 
Om Eftermiddagen blæste det op med N.-lig Vind, som 
foraarsagede nogen Spredning i Isen, og igjennem nogle 
Bender kom vi nu frem Syd i. I Løbet af Natten voxede Vinden 
til en Storm med svært Snefald, og da vi, efterhaanden som vi 
kom Syd i, fik mere og mere aabent Vand, kunde vi blive 
ved med at holde paa. Det var et alt Andet end sommerligt 
Indtryk, man fik af Omgivelserne. Dækket var belagt med et 
tykt Lag Sne, som om det kunde være midt om Vinteren. 
Stormen vedblev den næste Dag. Om Morgenen passerede 
vi Nordenden af Liverpool Kyst og havde herfra aabent 
Landvand Syd efter. Der laa mange Steder endnu fast Landis 
langs Kysten, særlig ved Nordenden af Liverpool Kyst, hvor 
en Del Isfjælde stode paa Grund, og ligeledes mellem Øerne. 
Vi sejlede Syd paa langs Landisen og drejede ved Middag 
under udfor Mundingen af Scoresby Sund for at afvente 
bedre Vejrforhold, da vi ikke med Storm og Tykning kunde staa 
ind i Fjorden. I to Dage holdt vi krydsende her i det aabne 
Vand, hvis Udstrækning i N.-S. var saa stor, at der stod en 
temmelig betydelig Sø. 
Endelig den 2. August stode vi i godt Vejr ind i Scoresby 
Sund op mod Cap Stewart. Det var jo paa et betydeligt 
senere Tidspunkt, end vi havde ventet, al vi naaede Stedet for 
3* 
